Identifica la temàtica clau del text següent.
La nissaga Balcells era una família d'indians catalans amb negocis i propietats a Barcelona i L'Havana. Bonaventura Balcells i Carol (1840-1903), natural de Montornès de Segarra, va marxar a Cuba de molt jove i el 1863 va fundar a L'Havana el magatzem de queviures J. Balcells y Cía, segurament amb el seu nebot Josep Balcells i Cortada (c.1854-1931), que també hi havia anat a fer fortuna. Bonaventura Balcells es va casar amb Dolors Vallbona i Carol (probablement parenta seva), filla d'un altre indià, Joan Vallbona i Marí, i van tenir quatre fills: Bonaventura, Josep, Francesc i Enric.El 1880 es va associar amb l'indià Andrés Avelino Subirán Ichaso, originari de Tafalla (Navarra), i van crear la raó social Balcells y Subirán, que tenia una de les tres flotes mercants de vaixells de vela més importants de l'Estat espanyol. Les seves cinc corbetes i dos bergantins-goletes (valorades en conjunt en 160.000 pessetes el 1893) feien el trajecte d'anada i tornada de Barcelona a Cuba, passant pels ports de Matanzas i Cienfuegos i fent escala a Nova Orleans i Nova York. Subirán va morir pel desembre de 1892, i pocs mesos després l'empresa es va transformar en Balcells y Sobrino, amb l'entrada de Josep Balcells i Cortada. Mentrestant, es mantenia la de Cuba, dedicada a magatzem de queviures, importació i exportació i també als negocis de banca.Tanmateix, l'esclat el 1895 de la segona guerra d'Espanya amb Cuba, va provocar la davallada dels negocis d'ultramar dels Balcells. Dos anys després van començar a vendre's part de la flota, i amb els diners obtinguts van començar a comprar terrenys a Barcelona per a edificar-hi blocs d'habitatges de lloguer. Josep Balcells i Vallbona estava casat amb Dolors Morató i Senesteva, filla del comerciant de productes colonials Rafael Morató i Sauleda, que el 1901 va adquirir els Porxos d'en Xifré. Bonaventura Balcells va morir el 15 de novembre de 1903, i el 1906 es va liquidar la raó social Balcells y Sobrino i es va crear una nova societat amb la participació dels germans Balcells i Vallbona: «La rahó social «Balcells y Sobrino», que de temps venía funcionant a n'aquesta plassa, per defunció del senyor Balcells-oncle, girará d'aquí endavant baix la denominació de «José Balcells y Companyía» per haver entrat a formar part de la societat els hereus del finat.» Aquesta societat, que tenia una filatura de cotó a La Bauma de Castellbell,  passaria a dir-se Fabril i Comercial Balcells SA a la dècada de 1930. Per la seva part, els fills de Josep Balcells i Cortada, Josep i Lluís Balcells i Bosch, regentaven la casa de comerç J. Balcells y Cía, Sociedad en Comandita de L'Havana, empresa en la qual també hi participaven els germans Josep i Francesc Balcells i Vallbona. Els Balcells mantindrien aquest important negoci (que després canviaria el nom a Mercantil Balcells SA) fins a l’any 1960, en què va ser expropiat pel govern castrista.
El text tracta sobre història.